text: [{"text_idx": "#000000", "text": "Gr\u00f8ntobur: 10 matv\u00f8rur eru keldur til 75 prosent av sproytievnum"}, {"text_idx": "#000001", "text": "Vilja vit sleppa undan eini ru\u0301gvu av sproytitilfari i\u0301 gerandisdegnum, so kunnu hesar 10 matv\u00f8rurnar by\u0301tast um vi\u00f0 vistfr\u00f8\u00f0iligar matv\u00f8rur, ti\u0301 t\u00e6r vistfr\u00f8\u00f0iligu eru uttan sproytievni. Vi\u00f0 at by\u0301ta ju\u0301st hesar um vi\u00f0 vistfr\u00f8\u00f0iligar sleppa vit undan upp til 75% av sproytievnum. Ta\u00f0 ny\u0301tist sostatt ikki at vera ein kollvelting at eta vistfr\u00f8\u00f0iligt og sleppa undan eini ru\u0301gvu av sproytievnum.\nTa\u00f0 er Danmarks Naturfredningsforening, sum hevur gj\u00f8rt listan u\u0301t fra\u0301 t\u00f8lum hja\u0301 DTU F\u00f8devareinstituttet i\u0301 Danmark og eftirlitinum vi\u00f0 sproytievnum hja\u0301 F\u00f8devarestyrelsen."}, {"text_idx": "#000002", "text": "23 prosent av ikki-vistfr\u00f8\u00f0ilgum donskum su\u0301replum og 64 prosent av ikki-vistfr\u00f8\u00f0iligum u\u0301tlendskum su\u0301replum innihalda leivdir av sproytievnum.\nI\u0301 teimum donsku su\u0301replunum hevur man ma\u0301lt seks ymisk sl\u00f8g av sproytievnum, me\u00f0an tey u\u0301tlendsku eru uppi a\u0301 fju\u0301rtan ymiskum."}, {"text_idx": "#000003", "text": "17 % av ikki-vistfr\u00f8\u00f0iligum hveitimj\u00f8li innihaldur loyvdir av sproytievnum, me\u00f0an alt ikki-vistfr\u00f8\u00f0iligt mj\u00f8l fra\u0301 u\u0301tlandinum hava leivdir av sproytievnum. Onki sproytievni er i\u0301 vistfr\u00f8\u00f0iliga mj\u00f8linum \u2013 hv\u00f8rki u\u0301r Danmark ella u\u0301tlandinum."}, {"text_idx": "#000004", "text": "I\u0301 8% av teimum ikki-vistfr\u00f8\u00f0iligu donsku tomatunum og heili 62% av teimum ikki-vistfr\u00f8\u00f0iligu u\u0301tlendsku funnu tey leivdir av sproytievnum. 3 ymisk sl\u00f8g av sproytievnum vo\u0301ru i\u0301 teimum donsku og 19 sl\u00f8g i\u0301 teimum u\u0301tlendsku. Allar t\u00e6r vistfr\u00f8\u00f0iligu tomatirnar \u2013 donsku og u\u0301tlendsku \u2013 eru uttan."}, {"text_idx": "#000005", "text": "36 % av teimum ikki-vistfr\u00f8\u00f0iligu donsku perunum og heili 92% av teimum ikki-vistfr\u00f8\u00f0iligu u\u0301tlendsku hava leivdir av sproytievnum. Ta\u00f0 vo\u0301ru 4 ymisk sl\u00f8g av sproytievnum i\u0301 teimum donsku og 49 sl\u00f8g i\u0301 teimum u\u0301tlendsku. Onki bleiv funni\u00f0 i\u0301 teimum donsku og u\u0301tlendsku vistfr\u00f8\u00f0ilgu perunum."}, {"text_idx": "#000006", "text": "Eisini i\u0301 rey\u00f0vi\u0301ni er no\u0301gv sproytievni at finna. 47% av ikki-vistfr\u00f8\u00f0iliga rey\u00f0vi\u0301ninum hev\u00f0i leivdir av sproytievni i\u0301 royndunum og 9 ymisk sl\u00f8g av sproytievnum.\nOnki var at finna i\u0301 ti\u0301 vistfr\u00f8\u00f0iliga rey\u00f0vi\u0301ninum."}, {"text_idx": "#000007", "text": "Methavarin vo\u0301ru vi\u0301ndru\u0301vurnar, ta\u0301 ta\u00f0 sny\u0301r seg um mongdina av sproytieitri. Man fann heili 30 ymisk sl\u00f8g i\u0301 teimum ikki-vistfr\u00f8\u00f0iligu i\u0301 73% av royndunum. Ongar leivdir vo\u0301ru at finna i\u0301 teimum vistfr\u00f8\u00f0iligu."}, {"text_idx": "#000008", "text": "25 % av ti\u0301 danska ikki-vistfr\u00f8\u00f0iliga salatinum innihildu leivdir av fimm ymiskum sproytievnum, me\u00f0an 56% av teimum u\u0301tlendsku ikki-vistfr\u00f8\u00f0iliga salatinum h\u00f8vdu leivdir av sproytievni fra\u0301 11 ymiskum sl\u00f8gum.\nOngar leivdir vo\u0301ru at finna i\u0301 ti\u0301 vistfr\u00f8\u00f0iliga salatinum."}, {"text_idx": "#000009", "text": "I\u0301 15% av teimum donsku ikki-vistfr\u00f8\u00f0iligu eplunum eru ta\u00f0 leivdir av sproytievni, og ta\u00f0 sama ger seg galdandi fyri 37% av teimum u\u0301tlendsku eplunum. Tey funnu tvey ymisk sl\u00f8g av sproytievni i\u0301 teimum donsku eplunum og try\u0301 i\u0301 teimum u\u0301tlendsku.\nOnki sproytievni bleiv funni\u00f0 i\u0301 einum vistfr\u00f8\u00f0iligu eplunum."}, {"text_idx": "#000010", "text": "Ta\u00f0 vo\u0301ru leivdir av sproytievnum i\u0301 57% av teimum donsku ikki-vistfr\u00f8\u00f0iligu agurkunum og i\u0301 62% av teimum u\u0301tlendsku.\nOngar leivdir vo\u0301ru i\u0301 teimum donsku vistfr\u00f8\u00f0iligu agurkunum, men tey funnu leivdir i\u0301 trimum royndum at teimum sponsku fra\u0301 2015. F\u00f8devarestyrelsen i\u0301 Danmark metti, at ny\u0301tslan ikki var \u00e6tla."}, {"text_idx": "#000011", "text": "Ta\u00f0 er i\u0301 jar\u00f0berunum, at ta\u00f0 oftast ver\u00f0a funnin leivdir av sproytieitri. Ta\u00f0 vo\u0301ru leivdir av sproytieitri i\u0301 74% av teimum donsku ikki-vistfr\u00f8\u00f0iligu jar\u00f0berunum og 86% av teimum u\u0301tlendsku ikki-vistfr\u00f8\u00f0iligu jar\u00f0berunum. I\u0301 teimum donsku voru ta\u00f0 13 ymisk sl\u00f8g av sproytievnum og og i\u0301 teimum u\u0301tlendsku var tali\u00f0 22.\nTa\u00f0 vo\u0301ru ongar leivdir i\u0301 teimum vistfr\u00f8\u00f0iligu jar\u00f0berunum \u2013 hv\u00f8rki teimum donsku ella u\u0301tlendsku."}]